Van der Meers forskning og forskningsresultater har vært mye omtalt i media, blant annet da hun presenterte resultater som viste forskjellen i barns hjerneaktivitet før og etter at de har begynt å krabbe. Spedbarna i studien (mer enn 100 barn, over en tiårsperiode) ble flinkere til å bedømme avstand og fart når de hadde begynt å krabbe. Studien viste at utviklingen av hjernen, sanseoppfatningen og motorikken henger nøye sammen. Denne studien ble gjort sammen med andre forskere ved Nu-Lab.